บาทเปิด 31.79/81 บาทต่อดอลลาร์ คาดแกว่งแคบ
เงินบาทเปิดตลาด 31.79/81 บาทต่อดอลลาร์ คาดแกว่งแคบ จับตาข้อมูลเศรษฐกิจสหรัฐคืนนี้ มองกรอบ 31.75-31.95บาทต่อดอลลาร์
30 พ.ค. 2562

เงินบาทเปิดตลาด 31.79/81 บาทต่อดอลลาร์ คาดแกว่งแคบ จับตาข้อมูลเศรษฐกิจสหรัฐคืนนี้ มองกรอบ 31.75-31.95บาทต่อดอลลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.79/81 บาท/ดอลลาร์ จากเย็นวานนี้ที่ปิดตลาดที่ระดับ 31.81/83 บาท/ดอลลาร์
วันนี้คาดว่าเงินบาทจะยังเคลื่อนไหวไม่ได้มากนัก เนื่องจากตลาดต้องรอดูคืนนี้ที่สหรัฐฯ จะรายงานข้อมูลเศรษฐกิจสำคัญ คือ ตัวเลขอัตราการขยายตัวทางเศรษฐกิจ (GDP) ไตรมาส 1/62 และจำนวนผู้ขอรับสวัสดิการว่างงานรายสัปดาห์ ขณะที่ปัจจัยในประเทศ โดยเฉพาะการเมืองก็ยังไม่มีความชัดเจนเท่าที่ควรในเรื่องการจับขั้วจัดตั้งรัฐบาล
"บาทวันนี้คงแกว่งไม่มาก ปัจจัยในประเทศเรื่องการเมืองก็ยังไม่ชัดเจน ส่วนปัจจัยต่างประเทศ ต้องรอดู GDP สหรัฐ และตัวเลข Jobless Claims คืนนี้" นักบริหารเงินระบุ